
Začlenenie nových žiakov do kolektívu
Ministerstvo školstva pripravilo metodickú príručku Podpora detí a žiakov pri prechode medzi školami, ktorá ponúka školám praktické tipy a aktivity na uľahčenie adaptácie nových detí a žiakov. Materiál obsahuje odporúčania na  vytváranie bezpečného a podporného prostredia, spoluprácu s rodičmi aj podporu rovesníckych vzťahov v triede.
Príručka je dostupná na webovom sídle ministerstva:  Začlenenie nových žiakov do kolektívu | Ministerstvo školstva, výskumu, vývoja a mládeže Slovenskej republiky
Normatívne financovanie
Financovanie materských, základných a stredných škôl je založené na princípe normatívnosti. Výška finančných prostriedkov sa určuje najmä podľa počtu detí a žiakov a personálnej a ekonomickej náročnosti výchovno-vzdelávacieho procesu. 
Aktuálne informácie, dokumenty a materiály k normatívnemu financovaniu sú dostupné na stránke :  Normatívne financovanie | Ministerstvo školstva, výskumu, vývoja a mládeže Slovenskej republiky
Katalóg podporných opatrení
Katalóg podporných opatrení je praktickým nástrojom pre školy pri poskytovaní podpory deťom a žiakom podľa ich individuálnych potrieb. Pomáha vytvárať inkluzívne a podporné prostredie a ponúka školám prehľad možností, ktoré môžu uplatniť vo vzdelávacom procese.
Viac informácií je dostupných na stránke:  Katalóg podporných opatrení (KPO) | Ministerstvo školstva, výskumu, vývoja a mládeže Slovenskej republiky
Doučovanie
Ministerstvo školstva poskytuje školám príspevok na doučovanie žiakov, ktorí potrebujú podporu pri zlepšovaní vedomostí a zručností. Cieľom je predchádzať opakovaniu ročníka a predčasnému ukončeniu vzdelávania. 
Doučovanie sa realizuje mimo vyučovania, individuálne alebo v malých skupinách podľa potrieb žiakov. Podrobné informácie, formuláre žiadostí a odporúčaný vzor triednej knihy sú dostupné na stránke : Doučovanie | Ministerstvo školstva, výskumu, vývoja a mládeže Slovenskej republiky
Vybrané právne predpisy účinné od septembra 2026
V súvislosti so začiatkom školského roka 2026/2027 upozorňujeme na nové a aktualizované právne predpisy účinné od 1. septembra 2026, resp. od 2. septembra 2026, ktoré sa dotýkajú činnosti materských a základných škôl. Odporúčame venovať pozornosť najmä zmenám v oblasti školskej dokumentácie, výročných správ, organizácie materských škôl a priamej výchovno-vzdelávacej činnosti pedagogických zamestnancov.
217/2026 Z. z. Vyhláška Ministerstva školstva, výskumu, vývoja a mládeže Slovenskej republiky o náležitostiach výročnej správy školy alebo školského zariadenia | Slov-Lex
216/2026 Z. z. Vyhláška Ministerstva školstva, výskumu, vývoja a mládeže Slovenskej republiky, ktorou sa mení a dopĺňa vyhláška Ministerstva školstva, vedy, výskumu a športu Slovenskej republiky č. 339/2023 Z. z. o pedagogickej dokumentácii a ďalšej dokumentácii | Slov-Lex
218/2026 Z. z. Vyhláška Ministerstva školstva, výskumu, vývoja a mládeže Slovenskej republiky, ktorou sa mení a dopĺňa vyhláška Ministerstva školstva, vedy, výskumu a športu Slovenskej republiky č. 541/2021 Z. z. o materskej škole v znení vyhlášky č. 341/2023 Z. z. | Slov-Lex
201/2019 Z. z. Nariadenie vlády Slovenskej republiky o priamej výchovno-vzdelávacej činnosti | Slov-Lex
 Nové metodické usmernenia MŠVVaM SR
Ministerstvo školstva zverejnilo niekoľko nových metodických usmernení:
1. Usmernenie k plneniu školskej dochádzky žiakov v zahraničí, v Európskych školách a v školách zriadených iným štátom na území SR
Usmernenie upravuje postup školy a zákonných zástupcov pri vzdelávaní žiaka mimo kmeňovej školy a pri jeho opätovnom zaradení do školy na Slovensku.
Viac informácií je dostupných na stránke: Plnenie povinnej školskej dochádzky žiakov žijúcich v zahraničí | Ministerstvo školstva, výskumu, vývoja a mládeže Slovenskej republiky
2. Usmernenie k jednotnému postupu škôl a školských zariadení vo vzťahu k spolupráci škôl s tretími stranami a poplatkom
Usmernenie prináša jednotný postup pri spolupráci škôl s externými subjektmi a pri úhrade školských aktivít.
Viac informácií je dostupných na stránke:  Usmernenie k jednotnému postupu škôl a školských zariadení vo vzťahu k spolupráci škôl s tretími stranami a poplatkom | Ministerstvo školstva, výskumu, vývoja a mládeže Slovenskej republiky
3. Usmernenie k adaptačnej triede v základnej škole
Obsahuje bližšie informácie o spôsobe a postupe pri zriaďovaní adaptačnej triedy a pri poskytovaní vzdelávania v adaptačnej triede pre žiakov základnej školy.
Viac na stránke: https://www.minedu.sk/adaptacne-triedy/ 
DVOJZMENNÉ VYUČOVANIE V JAROVNICIACH SA KONČÍ. NOVÁ ŠKOLA PRINÁŠA TAKMER 700 MIEST
V Jarovniciach slávnostne otvorili nové priestory Cirkevnej základnej školy s materskou školou sv. Faustíny. Vzniklo 26 nových tried s kapacitou 696 miest, vďaka čomu sa podarilo odstrániť dvojzmennú prevádzku školy. „Pre mňa je dnes najdôležitejšie, že deti v Jarovniciach už nebudú musieť chodiť do školy na dve zmeny. Mohli sme hľadať dôvody, prečo sa problém nedá vyriešiť. My sme hľadali spôsob, ako sa to dá, pretože každé dieťa má dostať šancu na dobré vzdelanie,“ uviedol T. Drucker. Otvorenie školy v Jarovniciach je výsledkom spolupráce verejnej správy, samosprávy a cirkvi.
Viac na stránke: https://www.minedu.sk/dvojzmenne-vyucovanie-v-jarovniciach-sa-konci-nova-skola-prinasa-takmer-700-miest-pre-deti/
